D tasɣunt tussnant-tadelsant, i d-yelhan ugar s tmaziɣt (idles, taɣerma, tutlayt, tasertit...atg). D Aseddu Agdudan n Yidles Amaziɣ (IRCAM), i tt-id-yessbedden deg useggas n 2003.D tizrawin d yinadiyen n yisdawanen i d-yettilin deg-s, ama s taɛrabt, ama s tmaziɣt neɣ s tefransist. Yal uṭṭun, d acu n usentel neɣ n ukram ɣef wacu ara d-awin awal deg-s. Ayen yettwarun deg uḥric n tmaziɣt, yettwasaskel s tifinaɣ. Amedya deg wuṭṭun amenzu, ad naf seg usebtar 95 ar 103, d iḍrisen n tmaziɣt i yellan deg-s.